Un concert cu genericul „Grai Românesc” a avut loc sâmbătă, 25 mai, la Sala cu Orgă din Chișinău.
Evenimentul a adus în fața publicului lucrări muzicale semnificative ale compozitorilor români George Enescu, Carmen-Petra Basacopol, Felicia Donceanu, și Constantin Bobescu.
Pe scenă au evoluat sopranele Ana Cebotari, Diana Andreea Bucur, Diana Hurjă, tenorul Andrei Petre, bas-baritonul Daniel Pascariu, precum și instrumentiștii Ioana Balașa – flaut, Ana-Maria Radu – oboi și Andrei Ștefan Racu – pian.
Menționăm că acest concert a fost organizat cu sprijinul Departamentului pentru Relația cu Republica Moldova. DRRM continuă astfel seria proiectelor finanțate de Guvernul României în vederea promovării culturii naționale, a creșterii gradului de educație prin cultură și a dezvoltării simțului de apreciere a moștenirii culturale și artistice.